Ոսկեպար–Նոյեմբերյան ճանապարհահատվածի առանձին հատվածների հիմնանորոգումը նախատեսված էր իրականացնել 2018–2019թթ., որի նախահաշվային արժեքը կազմել էր մոտ 2,2 միլիարդ դրամ: Այս ճանապարհի վերանորոգման համար 2018թ. պետական բյուջեով նախատեսված է 1 միլիարդ 470 միլիոն 943 հազար 940 դրամ: Մրցույթի արդյունքում կնքվել է պայմանագիր 1 միլիարդ 298 միլիոն 400 հազար դրամ ընդհանուր արժեքով 2 տարվա ծրագրի համար: Առկա տնտեսված միջոցներով հնարավոր է ծրագիրը իրականացնել ամբողջությամբ հենց այս տարի՝ համապատասխան վերաբաշխում կատարելով 2018թ. պետական բյուջեում և տրամադրելով 430 միլիոն 188 հազար դրամ: Այստեղ ընդհանուր առմամբ կհիմնանորոգվի 6,1 կմ ճանապարհ: